নিবৃত্তকরণ তত্ত্ব

নিবৃত্তকরণ তত্ত্ব বলতে কীভাবে এক পক্ষের বলপ্রয়োগের হুমকি অন্য পক্ষকে অন্য কোনও পদক্ষেপ গ্রহণ থেকে বিরত থাকতে রাজি করাতে পারে, তার বিদ্যা ও চর্চাকে বোঝায়। স্নায়ুযুদ্ধের সময় পারমাণবিক অস্ত্র ব্যবহারের ক্ষেত্রে রণকৌশল হিসেবে এই বিষয়টি ক্রমবর্ধমান গুরুত্ব লাভ করে। এটি পারস্পরিক নিশ্চিত ধ্বংসের ধারণাটির সাথে সম্পর্কিত কিন্তু সেটি থেকে স্বতন্ত্র একটি ধারণা। পারস্পরিক নিশ্চিত ধ্বংসের ধারণাটিতে বলা হয় যে পালটা আঘাতের ক্ষমতাসম্পন্ন শক্তির উপর পূর্ণ-মাপের পারমাণবিক আক্রমণ উভয় পক্ষকেই ধ্বংস করে দেবে। নিবৃত্তকরণের মূল সমস্যাটি হলো নিবৃত্তকারকের জন্য ব্যয়বহুল হওয়া স্বত্ত্বেও  প্রতিপক্ষের বিরুদ্ধে সামরিক পদক্ষেপ বা পারমাণবিক শাস্তির বিশ্বাসযোগ্য হুমকি কীভাবে দেওয়া যায়, তা নিয়ে আলোচনা করা। আন্তর্জাতিক সম্পর্কের প্রেক্ষাপটে নিবৃত্তকরণ হলো সংঘাত এড়াতে নিবৃত্তকরণ তত্ত্বের প্রয়োগ।

ব্যাপক সংজ্ঞা অনুযায়ী  নিবৃত্তকরণ হল (প্রত্যক্ষ বা পরোক্ষ) হুমকি প্রদান বা সীমিত শক্তি যেকোনও ধরনের প্রয়োগ, যার উদ্দেশ্য কোনও পক্ষকে কোনও পদক্ষেপ গ্রহণ থেকে বিরত রাখা (অর্থাৎ স্থিতাবস্থা বজায় রাখা)। নিবৃত্তকরণ ও বাধ্যকরণের মধ্যে পার্থক্য আছে। বাধ্যকরণ হলো একটি পক্ষকে (যেমন একটি রাষ্ট্রকে) একটি পদক্ষেপ নিতে বাধ্য করার (অর্থাৎ স্থিতাবস্থা পরিবর্তন করার) প্রচেষ্টা। এই দুইটি দমনের দুইটি ভিন্ন রূপ। নিবৃত্তকরণের তুলনায় বাধ্যকরণ সফলভাবে বাস্তবায়ন করা কঠিন বলে চরিত্রায়িত করা হয়েছে। নিবৃত্তকরণকে প্রতিরক্ষা বা যুদ্ধকালীন পূর্ণ শক্তি প্রয়োগ থেকেও স্বতন্ত্র একটি ধারণা হিসেবে গণ্য করা হয়।

যখন একজন সম্ভাব্য আক্রমণকারী বিশ্বাস করে যে সাফল্যের সম্ভাবনা কম ও আক্রমণের ব্যয় বেশি, তখন নিবৃত্তকরণ সফল হওয়ার সম্ভাবনা সবচেয়ে বেশি। নিবৃত্তকরণের কেন্দ্রীয় সমস্যাগুলির মধ্যে রয়েছে হুমকির বিশ্বাসযোগ্যতা জ্ঞাপন করা ও সেটির নিশ্চয়তা বিধান করা। নিবৃত্তকরণের জন্য সামরিক শ্রেষ্ঠত্বের প্রয়োজন হয় না।

"সাধারণ নিবৃত্তকরণ" তখনই সফল বলে বিবেচিত হয়, যখন একটি পক্ষ, যে অন্যথায় হয়ত কোনও পদক্ষেপ নিতে পারত, আপাতদৃষ্টিতে নিবৃত্তকারকের গৃহীত কাজের সম্ভাব্য পরিণতির কারণে তা করা থেকে বিরত থাকে। "তাৎক্ষণিক নিবৃত্তকরণ" তখনই সফল বলে বিবেচিত হয়, যখন একটি  পক্ষতাৎক্ষণিক সামরিক শক্তি বা পদক্ষেপ নেওয়ার বিষয়ে গুরুত্ব সহকারে চিন্তা করার পরেও তা করা থেকে বিরত থাকে। পণ্ডিতরা "বর্ধিত নিবৃত্তকরণ" (মিত্রদের সুরক্ষা) এবং "প্রত্যক্ষ নিবৃত্তকরণ" (নিজের সুরক্ষা) - এই দুইয়ের মধ্যে পার্থক্য করেন। যুক্তিসঙ্গত নিবৃত্তকরণ তত্ত্ব অনুসারে  একজন আক্রমণকারী তবেই নিবৃত্ত হবে, যদি সে বিশ্বাস করে যে: (নিবৃত্তকারকের দ্বারা নিবৃত্তকারী হুমকি কার্যকর করার সম্ভাবনা × হুমকি কার্যকর করার ব্যয়) > (আক্রমণকারীর পদক্ষেপটি সম্পন্ন করার সম্ভাবনা × পদক্ষেপের সুবিধা)এই প্রতিমানটিকে প্রায়শই ক্রীড়াতাত্ত্বিক পরিভাষায় নিচের মতো সরলীকৃত করা হয়:খরচ × P (খরচ) > সুবিধা × P (সুবিধা)

আরও দেখুন 

 সন্ত্রাসের ভারসাম্য
 দোকানশৃঙ্খল কূটাভাস
 আত্মবিশ্বাস-নির্মাণকারী ব্যবস্থাসমূহ
 শিরশ্ছেদকারী আঘাত
 আন্তর্জাতিক সম্পর্ক
 সতর্কীকরণ সাপেক্ষে উৎক্ষেপণ
 দীর্ঘস্থায়ী শান্তি
 পূর্ণ পরিসরব্যাপী নিবৃত্তকরণ
 পারমাণবিক ব্ল্যাকমেল
 পারমাণবিক নীতিশাস্ত্র
 পারমাণবিক শান্তি
 পারমাণবিক রণকৌশল
 পারমাণবিক সন্ত্রাসবাদ
 পারমাণবিক যুদ্ধবিগ্রহ
 শক্তির মাধ্যমে শান্তি
 কারাবন্দীর উভয়সংকট
 রেগানের মতবাদ
 নিরাপত্তা উভয়সংকট
 ফাঁদ-সক্রিয়কারী বাহিনী
 যুদ্ধক্রীড়া

টীকা

তথ্যসূত্র

আরও পড়ুন 
 Schultz, George P. and Goodby, James E. The War that Must Never be Fought, Hoover Press, , 2015.
 Freedman, Lawrence. 2004. Deterrence. New York: Polity Press.
 Jervis, Robert, Richard N. Lebow and Janice G. Stein. 1985. Psychology and Deterrence. Baltimore: Johns Hopkins University Press. 270 pp.
 Morgan, Patrick. 2003. Deterrence Now. Cambridge University Press.
 T.V. Paul, Patrick M. Morgan, James J. Wirtz, Complex Deterrence: Strategy In the Global Age (University of Chicago Press, 2009) .
 Waltz, Kenneth N. "Nuclear Myths and Political Realities". The American Political Science Review. Vol. 84, No. 3 (Sep, 1990), pp. 731–746.

বহিঃসংযোগ 

রাষ্ট্রবিজ্ঞানের উপক্ষেত্র
শান্তি ও সংঘর্ষ অধ্যয়ন
পারমাণবিক যুদ্ধবিগ্রহ
সামরিক কৌশল
আন্তর্জাতিক নিরাপত্তা
আন্তর্জাতিক সম্পর্ক তত্ত্ব
কৌশল (ক্রীড়া তত্ত্ব)
পারমাণবিক রণকৌশল
সামরিক নীতিশাস্ত্র
ভূরাজনৈতিক পরিভাষা
স্নায়ুযুদ্ধকালীন নিবৃত্তকরণ তত্ত্ব
স্নায়ুযুদ্ধ পরিভাষা
স্নায়ুযুদ্ধ নীতি